Gemeng Bäerdref
D' (lokal: Bäertref) ass eng vun den  lëtzebuergesche Gemengen. Se läit am Kanton Iechternach an de Chef-lieu vun der Gemeng ass d'Uertschaft  vun där se och hiren Numm huet.

Uertschaften a Lieu-diten an der Gemeng

Uertschaften 

 Bäerdref
 Bollenduerfer Bréck
 Grondhaff, déi riets Säit vun der Schwaarzer Iernz
 Kalkesbaach
 Weilerbaach

Lieu-diten 
Zu der Gemeng Bäerdref gehéieren och nach déi heiten Häff a Lieu-diten :

 Bierkelt
 Douschterterhaff
 Haalsbaach
 Hammhaff
 Heeschbech
 Hongeschhaff
 Lafewier
 Laangent
 Posselt
 Schläiterhaff
 Saitert

Kadastersektiounen
D'Gemeng Bäerdref huet dräi Kadastersektiounen:
 A de Bollendorf-Pont mat 440,7323 ha
 B de Berdorf mat 841,9710 ha
 C de Bois et Fermes mat 909,8333 ha
Mam Zil vun enger administrativer Vereinfachung gouf d'Grenz tëscht de Gemenge Bäerdref a Konsdref mam Gesetz vum 27. Juli 2022 ugepasst. D'Uertschaft Kalkesbaach déi virdrun um Gebitt vun de zwou Gemeng louch, gehéiert zanterhier ganz zur Gemeng Bäerdref. Duerch den Tosch vun de Parzellen ass d'Fläch vun der Gemeng Bäerdref ëm 9,20 Ar méi grouss ginn.

Geographie
D'Uertschaft Bäerdref läit an der Mëtt vun engem Héichplateau, deen (ausser am Südwesten) vun déiwen Däller, déi duerch d'Sauer, d'Schwaarz Iernz an d'Äsbech an de Sandstee gegruewe gi sinn, ëmginn ass. D'Uertschafte Grondhaff, Bollenduerfer Bréck a Weilerbaach leien (der Flossrichtung no) nordwestlech bis ëstlech dovun am Sauerdall, iwwerdeems Kalkesbaach südlech vu Bäerdref, no bei der Grenz mat der Gemeng Konsdref, läit.

Vum Plateau erof lafen d'Ruelzbech an d'Wanterbaach an d'Schwaarz Iernz, d'Haalsbaach an d'Äsbech an dës an d'Sauer.

Geschicht

Wopen

De Wope gouf an där Form vum Gemengerot an der Sëtzung vum 28. Dezember 1988 ugeholl, an duerch Arrêté ministériel 1989, agreéiert. (Mémorial B)

D'Haaptemailer vum Wope sinn déi vun den Häre vu Beefort, an d'Kräiz mat de Liliespëtzte symboliséiert d'Abtei Iechternach. Bäerdref selwer gëtt duerch d'Krätsche vum Hellegen Tunn duergestallt, deen ee vun de Patréiner vun der Par ass. D'Bréck steet fir d'Uertschaft Bollenduerfer Bréck a symboliséiert d'Bréck iwwer d'Sauer. Se ass schwaarz well dat un d'Faarf vum Kräiz aus dem Wope vun den Häre vu Bollenduerf erënnert.

Entwécklung vun der Awunnerzuel

Politik

Buergermeeschteren

1817 - 1825: Pierre Wagener
1825 - 1836: Mathias Speller
1837 - 1848: Mathias Stronck
1849 - 1858: Theodor Muller
1859 - 1860: Christian Hubert 
1861 - 1872: Michel Muller 
1873 - 1887: Peter Kinnen
1888 - 1896: Jean Schoos
1897 - 1914: Theodore Kinnen 
1915 - 1932: Michel Ries
1933 - 1934: Pierre Groff
 1935 - 1945: Jean Huss
 1946 - 1951: Mathias Speller
 1952 - 1975: Theodore Hubert
 1976 - 1987: René Kartheiser
 1988 - 2005: Georges Konsbruck
 2005 - 2017: Ernest Walerius
 zanter 2017: Joe Nilles

Interkommunal Syndikater 
D'Gemeng Bäerdref ass Member vu follgenden interkommunale Syndikater:

 Naturpark Mëllerdall
 SIAEE
 SIDEST
 SIGI
 SIGRE
 SYVICOL

Leit aus der Gemeng
 Fernand Fox 
 Nicolas Petit
 Raymond Petit

Kuckt och 

 Aquatower
 Breechkaul
 Huel Lee
 Institut Heliar

Um Spaweck 

 Offiziell Säit vun der Gemeng Bäerdref
 D'Gemeng Bäerdref op der Websäit vum Syvicol

 
Baerdref
Gemeng Baerdref